en lv es lv lv lv lv lv lv en lv et fr fr en lv lv lv lv lv lv lv lv lv eo lv fr fr sl lv lv lv en lv lv it lv lv lv lv lv en lv et fr en lv lv lv lv lv lv lv eo lv fr sl lv lv lv en lv lv it lv fr ru en fr sl lv lv lv en lv lv it en lv en lv lv lv lv lv lv en lv lv lv lv lv lv lv lv sq lv lv lv en lv en lv en lv en lv eo lv lv lv lv lv lv lv en lv et fr en lv lv lv lv lv lv lv eo lv fr sl lv lv lv en lv lv it et lv lv sl en en lv lv lv
Run For Future by Neste — Rimi Rīgas maratons
Reģistrācija Maratons Dalībniekiem Aktuāli Par mums Skriešanas klubs
Run For Future by Neste
Pasaules čempionāts vecuma grupās
Run For Future by Neste
Run for Foture by Neste ir Rimi Rīgas maratona un Neste ilgtspējas iniciatīva, kuras ietvaros esam apņēmušies kļūt par nozīmīgu tautas sporta notikumu ilgtspējas iniciatīvu pionieri Baltijā, ieviešot praktiskus un nozīmīgus jauninājumus maratona organizācijas procesā, kā arī veicinot ilgtspējas izpratni, izglītojot skrējēju komūnu un sabiedrību. Programmas Run for Future by Neste ietvaros mēs pirmoreiz veicam apjomīgu ilgtspējas auditu, sadarbībā ar Latvijas Universitātes pētnieku un vides ekspertu Jāni Brizgu, aprēķināsim maratona oglekļa pēdu, kā arī izstrādāsim rūpīgu plānu, lai turpmāko gadu laikā minimizētu un pirmoreiz arī kompensētu Baltijas lielākā masu sporta pasākuma oglekļa pēdu.
Ko esam paveikuši līdz šim?
Pirmos soļus oglekļa pēdas un ietekmes uz vidi minimizēšanas virzienā esam jau veikuši, pēdējo gadu laikā digitalizējot virkni iekšējo un ārējo organizatorisko procesu, kā arī optimizējot ražošanas un dalībnieku patēriņa izvēles. Tā, piemēram, maratona dalībnieku materiālu druka samazināta līdz minimumam, reģistrācijas apstiprinājumi numuru saņemšanai ir tikai on-line, dalībnieku somas no pārstrādātiem materiāliem tiek tikai skrējējiem, kas apzināti šādu vēlmi izteikuši, bet Mangaļi ūdens tiek pasniegts, piemēram, pudelēs nevis glāzītēs, izvairoties no papildus ražošanas, pudeles pēc izlietošanas pārstrādājot. Arī dalībnieku ceļvedis, kurā atrodams viss, kas jāzina par dalību Rimi Rīgas maratonā no bieza drukāta žurnāla pārtapis par digitālu ceļvedi!
Noteikti būsiet pamanījuši arī mūsu centienus ilgtspējas idejas iedzīvināt skrējēju komūnā. Pirmoreiz starptautiskas virtuālas sacensības Run for Future by Neste organizējām jau 2021. gadā (kurš gan neatminas Sondres Moena, Eilišas Makkolganas, dvīņu māsu Hānu un citu vadošo Eiropas skrējēju dalību šajās sacensībās?), bet šogad esam veikuši gan ploginga izaicinājumu Skriešanas klubā, gan 3000 priedīšu stādīšanu Mežaparkā, gan arī uzsaukumu dalībniekiem pēc skrējiena nodot savus skriešanas pārpalikumus pārstrādei. Vai sekosiet Māras piemēram?
Run for Future by Neste atpazīšanas zīme
Lai viegli atpazītu ilgtspējas iniciatīvas pasākumā, esam ieviesuši RUN FOR FUTURE by NESTE atpazīšanās zīmi – ja šādu zīmi pamanāt uz oficiālās simbolikas, inventāra vai citiem maratona materiāliem, varat būt pārliecināti, ka tie ir daļa no maratona ilgtspējas programmas.
Run For Future by Neste ieviešanas posmi
Audita un analīzes posms “Analizējam!”, kas norisināsies līdz 2022. gada Rimi Rīgas maratona noslēgumam, ļaujot pilnībā novērtēt maratona radīto oglekļa pēdu, kā arī fiksējot videi un klimatam draudzīgākās izvēles, kuras mēs varam veikt paši, organizējot apjomīgu masu sporta pasākumu ar tūkstošiem Latvijas un ārvalstu skrējēju, kā arī piedāvāt dalībniekiem. Auditā iesaistīsim visus Rimi Rīgas maratona dalībniekus, kuriem lūgsim palīdzību, aizpildot ilgtspējas anketu un atklājot savus ieradumus, kā arī aptaujāsim un datus ievāksim no visiem maratona organizācijā iesaistītajiem partneriem. Laiks: 2022. gada maijs – jūnijs.
Apjomīgā audita, kura metodoloģiju izstrādājis Jānis Brizga, ietvaros, pastiprināti pievēršam uzmanību šādiem aspektiem:
Dalībnieku nokļūšana Rimi Rīgas maratonā:
Dalībnieku transports uz/no pasākumu, sabiedriskais transports, ar kājām/riteni, kopīgie auto, dalībnieku uzturēšanās ilgums, veids, vietas, u.c.
EXPO un pasākuma laikā, atjaunojamās elektronerģijas īpatsvars, degvielas tipi, transports pirms/pēc, patērētā degviela pasākuma laikā pasākuma, norises vietas, kravas un iekārtu transports, u.c.
Dalībnieku materiāli un noformējums:
Bukleti un ceļveži, numuri, medaļas, t-krekli, švammes, somas, saspraudes – ražošana, piegāde, izlietojums, pārstrāde, iespēja atgriezt/izmantot vairākkārt, atgriešanas vietas, vairākkārtēja izmantošana. Pasākuma noformējums, noformējuma baneri, konstrukciju izmantošana, u.c.
Glāzītes un pudelītes, švammes, organiskie atkritumi (piem., banānu, apelsīnu mizas), nešķiroti atkritumi, tualetes, roku mazgāšana/ dušas, sprinkleri trasēs, u.c.
Komunikācija ar dalībniekiem par zaļajām iniciatīvām pirms un pasākuma laikā par atkritumu pārstrādi, “pēdu” vidē (ceļošana, dzīvošana, uzturs, pirkumi, ikdienas pārvietošanās), uzturu, pārpalikumu – apģērba, kurpju, dalībnieku materiālu – otreizējo lietošanu, pārstrādi, atgriešanas iespējām
Ražošanas un patēriņa minimizēšanas posms “Minimizējam!”, kura laikā mēs  definēsim, kurus videi mazāk draudzīgos organizatoriskos procesus minimizēt, nākamo gadu laikā pēc iespējas vairāk cenšoties tikt vaļā no visa liekā. Laiks: 2022. gada jūnijs – septembris.
Izglītošanas un iesaistes posms “Izglītojam!”, kura ietvaros mēs plānojam veikt vienkāršotu, iesaistošu un maksimāli praktisku izglītošanas procesu. Ilgtspējas procesi var likties attālināti, abstrakti un teorētiski, tādēļ trāpīgu aktivitāšu izvēlei pievērsīsim īpašu uzmanību. Laiks: 2022.g. vasara  – 2025. gads.
Oglekļa pēdas kompensēšanas posms “Kompensējam!”, kura ietvaros būsim pirmais tautas sporta notikums, kas finansiāli kompensēs savu oglekļa pēdu. Lai arī oglekļa pēdas kompensēšana pasaulē ir ierasta prakse, tomēr joprojām nav guvusi atsaucību lielo pasākumu, t.sk, sporta un tautas sporta, pasākumos. Oglekļa pēdas apmēru, iespējamo kompensāciju, kā arī vides projektu vai idejas, kurā tiks ieguldīta aprēķinātā kompensācija, kopā ar Neste izziņosim pēc audita veikšanas. Laiks: 2022. g. vasara – rudens.
Apņemšanās posms “Apņemamies!”, kas 2022. gada rudenī definēs sasniedzamus un izmērāmus Rimi Rīgas maratona ilgtspējas mērķus līdz 2025. gadam. Paredzams, ka “Run for Future by Neste” programmas ietvaros uzstādītie mērķi iekļausies Starptautiskās vieglatlētikas ilgtspējas stratēģijā, kā arī veidos pamatu Pasaules čempionāta skriešanā Rīgā, kura rīkošanas tiesības starptautiskā konkursā izcīnījusi Rimi Rīgas maratona komanda, ilgtspējas programmai. Laiks: 2022. g. rudens.
Esmu iepazinies un piekrītu privātuma politikai.
Run For Future by Neste
Pasaules čempionāts vecuma grupās
© 2022 Rimi Riga Marathon
Notice: Undefined index: link_copied in /var/www/clients/client1031/web24/web/wp-content/themes/maratons2020/footer.php on line 134
Šī tīmekļa vietne izmanto sīkdatnes
Informējam, ka šajā tīmekļa vietnē tiek izmantotas sīkdatnes. Lasīt vairāk Privātuma politikā. Turpinot lietot mūsu tīmekļa vietni, jūs apstiprināt mūsu sīkdatnes.